Եթե մենք ոչ մի քայլ չձեռնարկենք, հնարավորություն կկորցնենք: Շատ կարեւոր է այլընտրանքը էներգետիկայի բնագավառում: Եթե մենք կախված ենք մնում ՌԴ-ից, որի համար ակնհայտորեն ձեռնտու չէ այլընտրանքային այնպիսի էներգիայի արտադրությունը, որն իր տիրապետությունից դուրս է եւ կարող է բերել ավանդական էներգակիրների սպառման ծավալների նվազմանը մեր երկրում, ակնհայտ է, որ դա ռուսական կողմին ձեռնտու չի լինի: Դրա համար անհրաժեշտ է, որ մենք կարողանանք այնպիսի ուղղություններ շեշտադրել, որ արդյունք ստանանք՝ չկենտրոնանալով միայն ամերիկյան հատվածի վրա: Մենք ունենք լուրջ ռեսուրս եւ եթե խնդիրը ճիշտ ձեւավորենք, էներգետիկ անվտանգության բալանսում կկարողանանք առավելություն ստանալ՝ առանց այս կամ այն կողմի մասնակցությունը մերժելու: